Marathi's - Wikipedia
Hierdie artikel handel oor die etniese groep. Vir die taal, sien Marathi.
ca. 80–90 miljoen
Indië 83 026 680
Israel 60 000
Boeddhisme • Islam • Christendom
Ander Indo-Ariërs soos Bengale, Gujarati's, Punjabi's, Rohingia, Sindhi's en Singalese • Bene Israel
Die Marathi's (Marathi: मराठी लोक) is 'n Indo-Ariese etniese groep wat Marathi as moedertaal praat en inheems is aan die Indiese deelstaat Maharashtra. Daarbenewens bly hulle in naburige streke soos Belgaum en Karwar van Karnataka en die deelstaat Goa in westelike Indië. Let op, dat die term "Maratha" soms deur historici gebruik word om na alle Marathi-sprekendes te verwys, onafhanklik van die kaste of die eertydse Maratha-kaste. Die Marathi-gemeenskap het in die 17de eeu die politieke veld betree, toe Maratha-krygers onder leierskap van Chhatrapati Shivaji Maharaj die Maratha-ryk opgerig en die heerskap van die Mogolryk beëindig het.
'n Marathi-gesin in Mumbai, 1880's
Wêreldwyd leef tussen 80 en 90 miljoen Marathi's, waarvan sowat 83 miljoen in Indië (6,86% van die bevolking). Hul tuiste, Maharashtra, is in die sentraalwestelike Indië langs die kus van die Arabiese See, 'n see van die Indiese Oseaan, geleë. Mumbai, Nagpur, Pune, Nashik, Aurangabad en Solapur is die belangrikste metropolitaanse gebiede in Maharashtra.
Die klein gemeenskap Marathi-Jode (Bene Israel – "Seuns van Israel") het hulle ná die stigting van Israel in die laat 1940's en vroeë 1950's daar gevestig. Die aantal Bene Israel wat in Indië bly is in 1988 op sowat 4 000 tot 5 000 geskat.
↑ (en) "Ethnologue: Languages of the World, Seventeenth edition, Marathi". Ethnologue. Besoek op 9 Augustus 2019.
↑ (en) "Marathi People- People of Maharashtra- About Maharashtrians".
↑ (en) "Maratha". Encyclopædia Britannica. Besoek op 9 Augustus 2019.
↑ (en) Pearson, M. N. (Februarie 1976). “Shivaji and the Decline of the Mughal Empire”. The Journal of Asian Studies 35 (2): 221–235. doi:10.2307/2053980.
↑ (en) Capper, John (11 Augustus 2017). Delhi, the Capital of India. Asian Educational Services. ISBN 9788120612822. Besoek op 11 Augustus 2017 – via Google Books.
↑ (en) Sen, Sailendra Nath (11 Augustus 2017). An Advanced History of Modern India. Macmillan India. ISBN 978-0-230-32885-3. Besoek op 11 Augustus 2017 – via Google Books.
↑ (en) Weil, S. (2012). "The Bene Israel Indian Jewish family in Transnational Context." Journal of Comparative Family Studies, 71–80.
↑ (en) Shalva Weil, Journal of Comparative Family Studies Vol. 43, No. 1, "The Indian Family: A Revisit" (Januarie–Februarie 2012), bl. 71-80, https://www.academia.edu/3524659/The_Bene_Israel_Indian_Jewish_Family_in_Transnational_Context
↑ (en) Katz, N., & Goldberg, E. (1988). "The Last Jews in India and Burma." Jerusalem Letter, 101.
Wikimedia Commons het meer media in die kategorie Marathi's.
(en) "Maratha". Encyclopædia Britannica. Besoek op 9 Augustus 2019.
Ontsluit van "https://af.wikipedia.org/w/index.php?title=Marathi%27s&oldid=2030134"
Die bladsy is laas op 20 Augustus 2019 om 13:30 bygewerk.